armvectores/hy_wikipedia_2023 huggingface dataset:
(3600) Արքիմեդ

(3600) Արքիմեդ (անգլ.՝ Archimedes), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,566131 ա. մ., առավելագույնը մոտենում է 2,2286 ա. մ. հեռավորության վրա և հեռանում 2,9037 ա. մ.։ Արեգակի շուրջ մեկ ամբողջական պտույտ է կատարում 1501,47 երկրային օրվա ընթացքում, իր ուղեծրով շարժվելով միջինում 0,239765 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,9° անկյուն։
Արքիմեդ աստերոիդը պատկանում է Ռաֆիտայի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3600) Արքիմեդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առնա

Անվան այլ կիրառումների համար տե՛ս՝ Առնա (այլ կիրառումներ)Առնա, նաև՝ Ըռնա, գավառ Մեծ Հայքի Նոր Շիրական (Պարսկահայք) նահանգում։
Տեղադրվում է Կապուտան (Ռեզայե) լճի հյուսիս–արևմտյան մասում, Խանասորի լեռնանցքից հյուսիս։ «Աշխարհացույց»-ում (VII դ.) հիշատակվում է որպես Պարսկահայքի հինգերորդ գավառ։ Արևմուտքից սահմանակից էր Վասպուրականի Անձախի ձոր, արևելքից՝ Մեծ Աղբակ, հարավից՝ Գազրիկյան գավառներին, մոտավորապես համապատասխանում է այժմյան Սալմաստի գավառի տարածքին։ Ըռնայի կենտրոնն էր Առնա, այժմյան Դերիկ գյուղը։ 
Ըռնայի տարածքը Արտաշեսյանների և Արշակունիների թագավորության ժամանակ մտնում էր Հայկական պետության մեջ։ Հայաստանի առաջին բաժանմամբ (387 թ.) միացվել է Պարսկաստանին։ Ըռնան մինչև XX դ. սկիզբը բնակեցված էր հայերով։ 1826–28-ին ռուս–պարսկական պատերազմից հետո, հազարավոր հայեր գաղթել և բնակություն են հաստատել Արևելյան Հայաստանում։


== Տես նաև ==
Պարսկահայք
Մեծ Հայքի վարչական բաժանում


== Արտաքին հղումներ ==
Մեծ Հայքի Պարսկահայք աշխարհի ըստ «Աշխարհացույցի»(չաշխատող հղում) // Բ.Հ. Հարությունյան


== Ծանոթագրություններ ==
Յաստրեբցի

Յաստրեբցի (ուկրաիներեն՝ Яструбці, Ղրիմի թաթարերեն՝ Toğunçı), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Տոգունչի։
2001 թվականի տվյալներով Յաստրեբցի գյուղում բնակվում էր 322 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորվեգիայի մշակույթի պատմության թանգարան

Նորվեգիայի ազգային մշակույթի թանգարան, գտնվում է Օսլոյի արևմուտքում գտնվող Բիգդոյ կղզու վրա։ Թանգարանում գտնվում են Նորվեգիայի բոլոր շրջանների, էթնիկ խմբերի պատկանող նշուշների մեծ հավաքածուներ։ Այն նաև ներառում է փոքրիկ քաղաքներից և գյուղական շրջաններից այստեղ վերաշինված ավելի քան 150 շինությունների բացօթյա թանգարան։ Այս թանգարանի հարևանությամբ են գտնվում Վիկինգների նավերի թանգարանը, Ֆրամի թանգարանը, Կոն-Տիկի թանգարանը և Նորվեգիայի ծովային թանգարանը։


== Պատմություն ==
Նորվեգիայի ազգային մշակույթի թանգարանը հիմնադրվել է 1894 թվականին գրադարանավար և պատմագետ Հանս Աալի կողմից (1867-1946)։ Ներկայիս սեփականության հիմանական մասը այն ձեռք բերեց 1898 թվականին։ Ժամանակավոր ցուցադրության շինությունները կառուցելուց և որոշ գյուղական շինություններ վերաշինելուց հետո թանգարանը կարող էր իր դռները բացել հանրության առջև 1901 թվականին։ 1907 թվականին Օսկար 2-րդ արքայի հավաքածուն, որ թանգարանի հարևանությամբ էր գտնվում, միացվեց թանգարանին։ Նրա հինգ վերաշինված շինությունների համալիրը, որոնց կենտրոնում է Գուլի ստավկիրկա եկեղեցին, համարվում է աշխարհի առաջին բացօթյա թանգարանը՝ հիմնադրված Հնդեվրոպական լեզուներ 1881 թվականին։ Թանգարանի տնօրենը Հանս Աալն է եղել մինչև իր մահը։ Նրա կառավարման ժամանակ թանգարանը մեծ առաջընթաց ունեցավ թե տարածքի, թե հավաքածունների, թե շինությունների և թե այցելուների թվով։ 1947 թվականին թանգարանի տնօրենը դարձավ Ռեյդար Կյելբերգը և թանգարանի տնօրենը մինչ 1974 թվականը։ 1990 թվականից մինչև 2000 թվականը թանգարանի տնօրենն է եղել Էրիկ Ռուդենգը։ 2001 թվականից թանգարանի տնօրենն է Օլավ Աարասը։


== Ծանոթագրություններ ==
Լևոն Վարդանյանց

Լևոն Արսենի Վարդանյանց  (սեպտեմբերի 16 (28), 1893, Կրասնոդար, Ռուսական կայսրություն - մայիսի 18, 1971(1971-05-18), Լենինգրադ, ՌԽՖՍՀ, ԽՍՀՄ), հայ խորհրդային երկրաբան։ Երկրաբանահանքաբանական գիտությունների դոկտոր (1939), պրոֆեսոր (1940)։ Հայաստանի Խորհրդային Սոցիալիստական Հանրապետության Գիտությունների ակադեմիայի թղթակից անդամ (1945)։


== Կենսագրություն ==
Լևոն Արսենի Վարդանյանցը 1918 թվականին ավարտել է Դոնի պոլիտեխնիկական ինստիտուտի լեռնային ֆակուլտետը (Նովոչերկասկ)։ 1921-1923 թվականներին աշխատել է Հարավ-արևելք մարզային վարչությունում (Կրասնոդար), ապա դասավանդել Դոնի պոլիտեխնիկական ինստիտուտում։
1927-1931 թվականներին աշխատել է Խորհրդային Սոցիալիստական Հանրապետությունների Միություն երկրբ. կոմիտեում, 1932-1936 թվականներին՝ Խորհրդային Սոցիալիստական Հանրապետությունների Միություն Գիտությունների ակադեմիա սեյսմոլոգիական ինստիտուտում, 1936 թվականից՝ ՀԵԻ-ում (Լենինգրադ)։ Հայրենական Մեծ պատերազմի (1941-1945) տարիներին աշխատել է Հյուսիսային Կովկասի, այնուհետև Ուզբեկստանի երկրաբանական վարչություններում։ Ուսումնասիրել է Անդրբայկալի, Վրաստանի, Հայաստանի, Թուրքիայի օգտակար հանածոների հանքավայրերի երկրբ․. կառուցվածքը։
Վարդանյանցը հեղինակ է բազմաթիվ գիտական աշխատությունների, որոնք նվիրված են Կովկասի, Միջին Ասիայի և Խորհրդային Սոցիալիստական Հանրապետությունների Միություն եվրոպական մասի երկրաբանությանը, ինչպես նաև բյուրեղաօպտիկայի, միներալոգիայի, պետրոլոգիայի տեսական հարցերի մշակմանը։ Վարդանյանցի հետազոտություններում պարզորոշ ուրվագծվում են երեք հիմնական ուղղություններ, ա. Կովկասի երկրաբանություն, բ. ֆեոդորովյան մեթոդի տեսություն, գ. Արևելա-Եվրոպական պլատֆորմի բյուրեղային հիմքի պետրոլոգիա։
Վարդանյանցը կազմել է Կովկասի յուրօրինակ տեկտոնական քարտեզը, ամփոփել այդ ռեգիոնի սեյսմատեկտոնիկան, մանրամասն ուսումնասիրել նրա գեոմորֆոլոգիան և չորրորդական երկրաբանությունը։ Վարդանյանցի ղեկավարությամբ ստեղծվել են ԱրևելաԵվրոպական պլատֆորմի հիմքի առաջին երկրորդ քարտեզները, որոնք քննարկվել են Երկրաբանական միջազգային կոնգրեսի XXI նստաշրջանում (1960, Կոպենհագեն)։

Պարգևատրվել է Լենինի և Աշխատանքային կարմիր դրոշի շքանշաններով։


== Երկեր ==
Сейсмотектоника Кавказа, М-Л, 1935.
О происхождении озера Севана, Е., 1948.
Բերեկսկի գյուղական խորհուրդ (Խարկովի մարզ)

Բերեկսկի գյուղական խորհուրդ  (ուկրաիներեն՝ Берецька сільська рада), Ուկրաինայի Խարկովի մարզի Պերվոմայսկի շրջանում։
2001 թվականի տվյալներով Բերեկսկի գյուղական խորհրդում բնակվում էր 1725 մարդ։ Բնակավայրը զբաղեցնում է 89.65 կմ² տարածք։ Բնակչության խտությունը կազմում էր 19.24 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռիչարդ Բիթթի Մելլոն

Ռիչարդ Բիթթի Մելլոն, (անգլ.՝ Richard Beatty Mellon, մարտի 19, 1858(1858-03-19), Փիթսբուրգ, Փենսիլվանիա, ԱՄՆ - դեկտեմբերի 1, 1933(1933-12-01)), երբեմն՝ Ռ. Բ․, Մելլոնների ընտանիքի անդամ բանկիր, արդյունաբերող և բարերար Փենսիլվանիա նահանգի Փիթսբուրգ քաղաքից։


== Կենսագրություն ==
Նա և նրա եղբայր Էնդրյու Մելլոնը՝ դատավոր Թոմաս Մելլոնի որդիները, հաճախակի բիզնես գործընկերներ էին։ Ռիչարդը ծառայում էր Էնդրյուի օրոք Մելոն Բանկում և ստանձնեց նրա նախագահությունը 1921 թվականին, երբ Էնդրյուն նշանակվեց գանձապետարանի քարտուղար։ Նրանք նաև կատարեցին համատեղ բարեգործական նվերներ, մասնավորապես մի քանի խոշոր նվիրատվություններ իրենց մայր բուհին՝ Պիտսբուրգի համալսարանին, ներառյալ Մելլոնի արդյունաբերական հետազոտությունների ինստիտուտի ստեղծումը՝ ի պատիվ իրենց հորը, որն այժմ Քարնեգի Մելլոն համալսարանի մի մասն է։
Ռ.Բ.-ն 1899-1910 թվականներին եղել է որպես Փիտսբուրգի ընկերության նախագահ, 1907 թվականին վերանվանվել է Ամերիկայի ալյումինի ընկերություն և մեծ ներդրումներ է կատարել Փիտսբուրգի ածխային ընկերությունում, որն այսօր հանդիսանում է Կոնսոլ Էներջ-ի մաս, որտեղ բախվել է Ջոն Լ. Լյուիսի հետ։ Հետագայում նա մեծ դեր ունեցավ Մելբենք ընկերության բանկային հոլդինգի ստեղծման գործում, որն օգնեց փոխկապակցված բանկերին հաղթահարել Մեծ դեպրեսիան։
1918 թվականին Ռ.Բ.Մելոնը կազմակերպեց Քաղաքային պլանի Քաղաքացիական կոմիտեն, որը ձգտում էր բարելավել Փիտսբուրգը՝ ավելի լավ քաղաքաշինական պլանավորման և գոտիավորման միջոցով։ Ի պատիվ իր քաղաքացիական ջանքերի՝ Օդի և թափոնների կառավարման ասոցիացիան ճանաչում է այն անհատներին, ովքեր վարչական, օրենսդրական և դատական ներդրում են ունեցել աղտոտման նվազեցման ոլորտում՝ Ռիչարդ Բիթի Մելլոն մրցանակով։
1931 թվականին Ռ․ Բ․ Մելոն-ը C.C. Մակդոնալդը ստանձնեց Փենսիլվանիա նահանգի Լիգոնիե քաղաքի Իդլեվիդ արկ-ի հսկողությունը։ Նա Ռոլինգ Քլաբ-ի հիմնադիրն էր։
Մելլոնի բարեգործական նվերները հիմնականում ուղղված էին եկեղեցուն։ 1926 թվականին նա հիմնեց 15 միլիոն դոլարի կենսաթոշակային հիմնադրամ պրեսբիտերական նախարարների համար։ Նա և իր կինը՝ Ջենի Թեյլոր Քինգը, Հույսի Մայր տաճարի գլխավոր նվիրատուներն էին, որը նոր տուն էր Արևելյան Ազատության պրեսբիտերական եկեղեցու համար, որին նրանք և իրենց ծնողները հաճախել էին։ Նա մահացել է 1933 թվականի դեկտեմբերի 1-ին, մինչ նոր շենքի ավարտը։  Նրա ունեցվածքի վրա վճարված 13,3 միլիոն դոլարի հարկերը պետությանը հնարավորություն տվեցին վճարել իր աշխատավարձը։
Նրա երեխաները՝ Սառա Մելոնը և նրա կրտսեր եղբայրը՝ Ռիչարդ Քինգ Մելլոնը, իրենց զարմիկների՝ Փոլ Մելլոնի և Աիլսա Մելոն-Բրյուսի հետ եղել են ընտանեկան հարստության ժառանգորդները։


== Ծանոթագրություններ ==
Փոխինդ

Փոխինդ, կամ փոխինձ, բոված ցորենի կամ գարու ալյուր, նաև այդ ալյուրից մեղրով (շաքարաջրով, ռուպով) շաղախելով պատրաստվող ուտելիք։


== Պատրաստում ==
Ցորենի կամ գարու ընտրած հատիկները բովում և աղում են։ Այսպիսով պահպանվում են մեծ քանակով վիտամիններ և միներալներ։


=== Փոխինձով խաշիլ կամ խավիծ ===
Բաղադրությունը`

ցորենի ալյուր կամ փոխինձ՝ 80 գրամ
յուղ՝ 30 գրամ
տաք ջուր՝ 50 գրամ
թան՝ 30 գրամ


=== Պատրաստման եղանակ ===
Կաթսայում ջուրը եռացնել, ավելացնել աղ, հետո փոխինձը դանդաղ լցնել ջրի մեջ և, լավ խառնելուց հետո, մարմանդ կրակին եփել այնքան, մինչև դառնա խաշիլ։ Մատուցելիս ափսեի մեջտեղում գդալով փոսիկ անել և լցնել հալած յուղ, մեղր կամ թան։


=== Կոլոնդակ ===
Բաղադրությունը`

փոխինձ՝ 80 գրամ
յուղ՝ 50 գրամ
դոշաբ կամ ընկույզի մուրաբայի օշարակ՝ 50 գրամ
ընկույզ՝ 50 գրամ


=== Պատրաստման եղանակ ===
Յուղը հալեցնել և դոշաբի հետ եփել, ավելացնել փոխինձը, ընկույզը, ձեռքով լավ հարել։ Պատրաստել կոլոնդակներ և սառը վիճակում մատուցել։


== Տես նաև ==
Տալկան (ուտեստ) - բաշկիրական խոհանոց


== Ծանոթագրություններ ==
Ռնգեղջյուր (պիես)

Անվան այլ կիրառումների համար տե՛ս՝ Ռնգեղջյուր (այլ կիրառումներ)Ռնգեղջյուր, աբսուրդ ժանրի պիես, որը գրվել է Էժեն Իոնեսկոյի կողմից 1959 թվականին։ Առաջին անգամ՝ 1960 թվականին բեմադրվել է Փարիզի «Օդեոն» թատրոնում։ Պիեսը ունեցել է հազարից ավել ներկայացումներ միայն Գերմանիայում։


== Արտաքին հղումներ ==
Իոնեսկոյի «Ռնգեղջյուր» պիեսի հայերեն թարգմանությունը
Ֆրիդրիխ Շտրոմեյեր

Ֆրիդրիխ Շտրոմեյեր գերմ.՝ Friedrich Stromeyer, (օգոստոսի 2, 1776(1776-08-02), Գյոթինգեն, Բրաունշվայգ-Լյունեբուրգ - օգոստոսի 18, 1835(1835-08-18), Գյոթինգեն, Հաննովերի թագավորություն, Գերմանական միություն), գերմանացի քիմիկոս և դեղագործ, քիմիկոսներ Յոհան Ֆրիդրիխ Գմելինի և Լուի Նիկոլա Վոկելինի ամենահայտնի ուսանողներից մեկը։ Եղել է Գյոթինգենի գիտությունների ակադեմիայի անդամ (1806), Լոնդոնի թագավորական ընկերության արտասահմանյան անդամ (1827), Փարիզի գիտությունների ակադեմիայի թղթակից անդամ (1823)։


== Կենսագրություն ==
Ֆրիդրիխ Շտրոմեյերը ծնվել է 1776 թվականի օգոստոսի 2-ին Գերմանիայի Գյոթինգեն քաղաքում։ Բարձրագույն կրթություն է ստացել է Գյոթինգենի համալսարանում, որտեղ 1800 թվականին նրան շնորհվել է բժշկագիտության դոկտորի կոչում։
Համալսարանն վարտելուց հետո երկու տարի անցկացրել է Ֆրանսիայի մայրաքաղաք Փարիզում, որտեղ սովորել է Բարձրագույն պոլիտեխնիկական դպրոցում։
1802 թվականից սկսել է դասավանդել Գյոթինգենի համալսարանում, իսկ 1805 թվականին նա դարձել է պրոֆեսոր և ղեկավարել քիմիայի և դեղագործության բաժինը։ Նա  համատեղել է իր մանկավարժական աշխատանքը Հանովեր քաղաքի քաղաքային դեղատների գլխավոր տեսուչի պարտականությունների հետ։ 
Գիտնականի հիմնական գիտական ​​հետազոտությունները կապված են միներալների ֆիզիկաքիմիական անալիզի հետ և անօրգանական քիմիայի բնագավառում այլ աշխատանքների հետ։ 
1817 թվականին Ֆրիդրիխ Շտրոմեյեը կատարեց իր կյանքի գլխավոր հայտնագործությունը, որով նրա անունը ընդմիշտ ընդգրկվել է քիմիայի պատմության մեջ։ Մագդեբուրգ քաղաքի դեղագործները ցինկի օքսիդը (ZnO) ուսումնասիրելիս կասկածել են դրա մեջ մկնդեղի կեղտերի առկայության մասին։ Քիմիկոսը մեկուսացրել է շագանակագույն օքսիդը, այնուհետև այն ջրածնով վերականգնել և ստացել արծաթասպիտակ մետաղ։ Նոր հայտնաբերված քիմիական էլեմենտը ստացել է կադմիում (Cd) անվանումը։
1826 թվականին Ֆրիդրիխ Շտրոմեյերը ընտրվել է Էդինբուրգի թագավորական ընկերության անդամ, հաջորդ տարի նա ընտրվել է Լոնդոնի թագավորական ընկերության օտարերկրյա անդամ։
Ֆրիդրիխ Շտրոմեյերը մահացել է Գյոթինգենում, 1835 թվականի օգոստոսի 18-ին 59 տարեկանում։


== Ծանոթագրություններ ==


== Արտաքին հղումներ ==
Friedrich Stromeyer
Հայաստանը Եվրատեսիլ 2019 երգի մրցույթում

Հայաստանը մասնակցել է Եվրատեսիլ 2019 երգի մրցույթին, որը անցկացվել է Իսրայելի մայրաքաղաք Թել-Ավիվում։ Հայաստանը ներկայացրել է երգիչուհի Սրբուկը իր «Walking Out» երգով։


== Ներքին ընտրություն ==
2018 թվականի նոյեմբերի 30-ին Հայաստանի հանրային հեռուստաընկերությունը հայտարարեց  Սրբուկին որպես Եվրատեսիլ 2019 երգի մրցույթի հայաստանյան պատվիրակ:Դրա հետ մեկտեղ մեկնարկվեց, որ հայ և արտասահմանյան երգահանները կարող են իրենց երգերը ուղղարկել մինչև հունվարի 10-ը։


== Եվրատեսիլում ==
Ըստ Եվրատեսիլ երգի մրցույթի կանոնների մասնակցող երկրները բաժանվում են երկու կիսաեզրափակիչների,բացառություն են կազմում միայն Իտալիան,Մեծ Բրիտանիան,Իսպանիան,Գերմանիան և Ֆրանսիան ինչպես նաև այդ տարի հյուրընկալող երկիրը,2019 թվականին այդ երկիրը Իսրայելն էր։ 2019 թվականի հունվարի 28-ին տեղի ունեցավ վիճակահանութոյւնը որի արդյունքում պարզ դարձավ,որ Հայաստանը ելույթ է ունենալու երկրորդ կիսաեզրափակչում մայիսի 16-ին և պետք է ելույթ ունենար  մրցույթի առաջին կեսում։
Այն բանից հետո, երբ 2019 թվականի մրցույթի բոլոր մրցող երգերը թողարկվեցին, կիսաեզրափակչի անցկացման կարգը որոշվեց շոուի պրոդյուսերների կողմից,սակայն սա չի որոշվում վիճակահանության միջոցով,նրա համար որ նման երգեր չլինեն իրար հաջորդող։ Հայաստանը հանդես եկավ առաջին համարի ներքո։


=== Կիսաեզրափակիչ ===
Հայաստանը բացեց երկրորդ կիսաեզրափակիչը ՝ հանդես գալով առաջին համարի ներքո։ Հայաստանը չհայտնվեց երկրորդ կիսաեզրափակչի լավագույն տասնյակի մեջ և, հետևաբար, չկարողացավ որակավորվել եզրափակիչ։ Ավելի ուշ պարզվեց, որ Հայաստանը կիսաեզրափակչում գրավել է տասնվեցերորդ հորիզոնականը՝ ստանալով ընդհանուր 49 միավոր՝ հեռուստատեսությունից 23 միավոր և ժյուրիի 26 միավոր։ Քվեարկության հին համակարգով Հայաստանը 23 միավորով կհայտնվեր 15-րդ հորիզոնականում։


=== Քվեարկություն ===
Երկու կիսաեզրափակիչների և եզրափակչի քվեարկությունը անց է կացվում նույն ձև։ Յուրաքանչյուր երկրի քվեարկություն բաղկացած է երկու մասից իրենց ազգային ժյուրիից և ՝ հեռուստադիտողներից:Յուրաքանչյուր երկրի ժյուրիի կազմում են երաժշտական կրթություն ունեցող հինգ մասնագետներ,որոնք իրենց ներկայացրած երկրի քաղաքացիներ են, մրցույթից առաջ հրապարակվում են  իրենց անունները`թափանցիկություն ապահովելու համար։ Բացի այդ, ազգային ժյուրիի որևէ անդամի չի թույլատրվում որևէ կերպ առնչվել իրենց երկիրը ներկայացնող արտիստի ելույթի հետ։


==== Հայաստանի ստացած միավորները ====


==== Հայաստանի տված միավորները ====


==== Առանձին քվեարկության արդյունքները ====
Հայաստանի ժյուրիի կազմը 
Ռուբեն Շահինյան  - երագահան
Էրիկ Կարապետյան - երգիչ, երգահան
Սոնա Ռուբենյան - երգիչ, երգահան
Տիգրան Պետրոսյան - երգիչ, կոմպոզիտոր
Ամալիյա Մարգարյան - երգիչ


== Տես նաև ==
Հայաստանը Եվրատեսիլ երգի մրցույթում
Եվրատեսիլ 2019 երգի մրցույթ


== Ծանոթագրություններ ==
Փոստային թանգարան

Փոստային թանգարան, որպես կանոն` պետական թանգարան, որը զբաղվում է փոստային կապի և հեռագրական գործի զարգացման պատմության, փոստային կառույցների, փոստային տեխնիկայի և սարքավորումների և փոստի գործունեության հետ կապված առարկաների և փաստաթղթերի հավաքմամբ, ուսումնասիրմամբ, պահպանմամբ և ցուցադրմամբ։ Հաճախ նման թանգարանները կոչվում են կապի թանգարաններ, քանի որ դրանց ցուցադրություններում, բացի փոստի պատմությունից, լուսաբանվում են հեռահաղորդակցության այլ տեսակներ ևս։


== Նկարագրություն ==
Սովորաբար փոստային նամականիշերի պետական ​​հավաքածուն պահվում է պետության կենտրոնական փոստային թանգարանում։ Բացի իրենց մշտական ​​ցուցահանդեսներից, փոստային թանգարանները պարբերաբար մասնակցում են ֆիլատելիստական ​​ցուցահանդեսների` ցուցադրելով իրենց հավաքածուների հատվածներ։
Փոստային խոշոր թանգարանների օրինակներից են աշխարհի հետևյալ քաղաքներում տեղակայված թանգարանային հաստատությունները. 

Բեռլինի հաղորդակցման թանգարան
Փոստային թանգարան Բուդապեշտում
Փոստային թանգարան Կահիրեում
Բրիտանական փոստային թանգարան և արխիվ Լոնդոնում
Փոստային թանգարան Պրահայում
Փոստային թանգարան Ստամբուլում
Փոստային թանգարան Ստոկհոլմում


== Պատմություն ==
1870-ական թվականներից մի շարք երկրներում սկսել են հայտնվել ազգային փոստային թանգարանները, որոնցում հավաքվում և պահվում էին փոստային նամականիշերի պետական ​​հավաքածուներ։
Առաջին փոստային թանգարանը հայտնվել է 1872 թվականին, Գերմանիայում, Բեռլինում։ Աշխարհի խոշորագույն փոստային նամականիշների և փոստային վճարումների հավաքածուն գոյություն ունի 1886 թվականից։ Բեռլինի թանգարանից հետո նմանատիպ թանգարաններ կազմավորվել են Ֆրանսիայում և Բուլղարիայում։ 
Ռուսական կայսրությունում կապի առաջին թանգարանը Սանկտ Պետերբուրգի հեռագրական թանգարանն է եղել, որը հիմնադրվել է 1872 թվականին։ 1884 թվականին այստեղ ստեղծվել է փոստային-հեռագրական թանգարանը, իսկ դրան կից` փոստային բաժինը։ Խորհրդային տարիներին այս թանգարանը վերածվել է Պոպովի անվան կապի կենտրոնական թանգարանի և կատարել ԽՍՀՄ պետական փոստային թանգարանի գործառույթները։ Այն հավաքել է ավելի քան 4 միլիոն փոստային նամականիշ, դրոշմավորված ծրարներ, քարտեր և այլն։


== Տես նաև ==
Աշխարհի փոստային և ֆիլատելիստական թանգարանների ցանկ


== Ծանոթագրություններ ==


== Արտաքին հղումներ ==
«Почтовые музеи — взгляд из прошлого в будущее»։ Почтовые музеи. Компания։ Почта России։ Արխիվացված է օրիգինալից 2012-04-24-ին։ Վերցված է 2010-10-08  
«Средств связи. Музеи России по типам»։ Музеи России։ Электронное издание «Культурное Наследие»; Российская сеть культурного наследия։ Վերցված է 2010-05-05 
«Philatelic and History Museums»։ Links. Research Resources (անգլերեն)։ National Postal Museum; Smithsonian Institution։ Արխիվացված է օրիգինալից 2012-04-24-ին։ Վերցված է 2010-05-05
Սոֆիևսկայա Բորշչագովկա

Սոֆիևսկայա Բորշչագովկա (ուկրաիներեն՝ Софіївська Борщагівка), գյուղ Ուկրաինայի Կիևի մարզի Կիև-Սվյատոշինի շրջանում։ Բնակավայրը նախկինում նաև անվանվել է Միլկովշչինա, Պրավեդնիցկայա Զեմլյա։ Հիմնադրվել է 1497 թվականին։
2001 թվականի տվյալներով Սոֆիևսկայա Բորշչագովկա գյուղում բնակվում էր 6 571 մարդ։ Բնակավայրը զբաղեցնում է 4,56 կմ² տարածք։ Բնակչության խտությունը կազմում էր 1441 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յանովկա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՅանովկաՅանովկա (ռուս.՝ Яновка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեյլ շրջան (այլ կիրառումներ)

Հեյլ շրջան, կարող է վերաբերել՝

Հեյլ շրջան - ԱՄՆ Ալաբամա նահանգի շրջաններից մեկը
Հեյլ շրջան - ԱՄՆ Տեխաս նահանգի 254 վարչական միավորներից մեկը
Ռեկորդային տրանսֆերային աղյուսակ

Ներկայացվում է ռեկորդային ֆուտբոլային տրանսֆերների աղյուսակը ըստ տարիների, ֆունտ ստերլինգով կամ եվրոյով։


== Տես նաև ==
Տրանսֆերային պատուհան


== Արտաքին հղումներ ==
Transfermarkt (անգլ.)
Հովհաննա պապուհի

Պապուհի Հովհաննա - լեգենդար անձնավորություն, կին, ով զբաղեցրեց Հռոմի պապի աթոռը Հովհաննես VIII անվան տակ` Լևոն IV-հետո (մահացել է 855թ.ին) և Բենեդիկտոս III-ից առաջ (մահացել է 885 թ.ին)։ Հովհաննես VIII անունը ` որպես Հռոմի պապ հետագայում ` 872—882 թթ-ին կրել է իրական պապը։
Ըստ լեգենդի Յովաննան ծնվել է Կառլոս Մեծ- մահվան օրը Մայնցում եղել է անգլիական միսիոների աղջիկ։ 12 տարեկանում Ֆուլդիի վանքում հանդիպել է մի հոգևորականի և գնացել է նրա հետ Աֆոն` զգեստափոխվել և հագել է տղամարդու շորեր։ Շարունակական ճանապարհորդություններից հետո բնակվել է Հռոմում, որտեղ սկզբում եղել է կուրիի նոտար, այնուհետև կարդինալ և վերջապես հետագայում դարձավ Հռոմի պապ, բայց որոշ ժամանակ անց ծննդաբերում է և միանգամից մահանում(ըստ որոշ տվյալների սպանվում է հոգևորականների կողմից)։ Լեգենդի կոմղնակիցները պնդում են, որ այս դեպքից հետո նորընտիր պապին` սկսած Լևոն X-ից անցկանում են սեռի ճանաչման ընթացակարգ` հատուկ աթոռի օգնությամբ, հայտնի ինչպես Sella Stercoraria (լատ. «գոմաղբի աթոռ»), ընթացակարգում ներառված է եղել նաև հետևյալ միտքը` Mas nobis dominus est! (լատ. «Մեր պարոնը տղամարդ է»)։
Իսկությունը կին պապերի մասին հաստատում է, որ այն կրկնվել է նաև XII դարում, այն առաջին անգամ վիճարկվել է XV դարում։ XVI դարի սկզբին պատմաբանները արդեն չէին էլ կասկածում,որ պատմությունը կեղծ է։ Ենթադրաբար լեգենդը ծնվել է ծաղրելու պոռնոկրատիան, որի ժամանակ կային կանայք պապական պալատում` սկսած Հովհաննես Х-ից մինչև Հովհաննես ХII(919—963): Այսպիսի տեղեկություններ կան նաև Ալեքսանդր VI Բորդժիա պապի (1492—1503) կառավարման ժամանակահատվածի վերաբերյալ, ով կուրիի գանձապահ նշանակեց իր սիրուհուն` Ջուլիա Ֆարնեզեին, իսկ նրա եղբայրը` Ալեքսանդրո Ֆարնեզեն, ով չուներ հոգևոր աստիճան քիչ հետո` 1493 թվականի սեպտեմբերի 20-ից` 25 տարեկանում ստացավ կուրիի գանձապահ-կարդինալի պաշտոնը` միաժամանակ զբաղցնելով միանգամից երեք թեմերի եպիսկոպոսի պաշտոնը։ Այս կարդինալը հետագայում ` երկու պապերից հետո զբաղեցրեց Հռոմի պապի աթոռը Պողոս III անվան տակ։
Այիոս Դիմիտրիանոս

Այոս Դիմիտրիանոս, (հուն․՝ Άγιος Δημητριανός) գյուղ Կիպրոսի Հանրապետության Պաֆոսի շրջանում։ Տեղակայված է Պանագիայից 12 կմ դեպի արևմուտք։ Գյուղի բնակչությունը 2001 թվականի տվյալներով կազմում է 85 մարդ։


== Ժողովրդագրություն ==


== Ծանոթագրություններ ==


== Աղբյուրներ ==
Agios Dimitrianos Archived 2012-11-05 at the Wayback Machine. (անգլ.)
1-ին Մոկվա

1-ին Մոկվա (ռուս.՝ 1-я Моква), գյուղ Ռուսաստանի Կուրսկի մարզի Կորսկի շրջանի կազմում։ Բնակչությունը կազմում է 1823 մարդ (2010)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անահիտ Ղուկասյան

Անահիտ Մխիթարի Ղուկասյան (հունվարի 29, 1946(1946-01-29), Երևան, Հայկական ԽՍՀ, ԽՍՀՄ), հայ դերասանուհի։
Կինոռեժիսոր Բագրատ Հովհաննիսյանի կինը։


== Կենսագրություն ==
Անահիտ Ղուկասյանը ծնվել է Երևանում։ 1945 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը՝ Կիմ Արզումանյանի արվեստանոցը։ 1969-1970 թվականներին աշխատել է Երևանի դրամատիկական թատրոնում։ 1971 թվականից Երևանի պատանի հանդիսատեսի թատրոնի դերասանուհի է։


== Ներկայացումներ ==
Կեսարիա՝ Օ. Իոսելիանիի «Քանի դեռ սայլը շուռ չի եկել»
Խորթ մայր՝ «Մոխրոտ»
Կարինե Խոդիկյանի «Հրեշտակ ցպահանջ»


== Ֆիլմագրություն ==


=== Հեռուստասերիալ ===


=== Հնչյունավորում ===


== Պարգևներ ==
ՀՀ մշակույթի նախարարության ոսկե մեդալ, 2010 թ.


== Ծանոթագրություններ ==


== Արտաքին հղումներ ==
Անահիտ Ղուկասյան. խաղացած Աղունն ու չխաղացած Շեպոկլյակը Archived 2017-05-19 at the Wayback Machine.
Անահիտ Ղուկասյան. Աղունը հայ կնոջ արարող կերպար է....(չաշխատող հղում)
Մեր մեջ ասած. Անահիտ Ղուկասյան
Լեմիկ Նազարով

Լեմիկ Հունանի Նազարով (սեպտեմբերի 1, 1933(1933-09-01), Թիֆլիս, Վրացական ԽՍՀ - հունվարի 8, 1998(1998-01-08), Երևան, Հայաստան), հայ պրոկտոլոգ։ Բժշկական գիտությունների դոկտոր (1974), պրոֆեսոր (1981), ՀՀ ԳԱԱ ակադեմիկոս (1996)։


== Կենսագրություն ==
1958 թվականին ավարտել է Մոսկվայի Սեչենովի անվան բժշկական ինստիտուտը։ Աշխատել է Սեմաշկոյի անվան Կենտրոնական կլինիկական հիվանդանոցում, Գերցենի անվան ուռուցքաբանության ինստիտուտում։ 1969-1974 թվականներին` ՌԽՖՍՀ առողջապահության ԳՀԼ ուռուցքապրոկտոլոգիայի բաժնի, 1975-1990 թվականներին` Երևանի բժիշկների կատարելագործման ինստիտուտի պրոկտոլոգիայի ամբիոնի վարիչ, 1985-1998 թվականներին՝ Պրոկտոլոգիայի ԳՀԻ հիմնադիր-տնօրեն։
Հայաստանում պրոկտոլոգիայի հիմնադիրներից մեկն է։


== Գործունեություն ==
Լեմիկ Նազարովն ավելի քան 155 գիտական աշխատությունների, այդ թվում՝ 2 մենագրությունների հեղինակ է։ Աշխատանքները վերաբերում են ընդհանուր պրոկտոլոգիայի, հաստ աղիքի ուռուցքների, ֆունկցիոնալ ու բորբոքային հիվանդությունների վիրահատական բուժման խնդիրներին։


== Երկեր ==
Свищи прямой кишки, М., 1966.
Восстановительные операции на толстой кишке, М., 1978
Синдром раздраженной толтой кишки, Е., 1994 (համահեղինակ)


== Ծանոթագրություններ ==
Բութանի ֆուտբոլի ազգային հավաքական

Բութանի ֆուտբոլի ազգային հավաքականը ներկայացնում է Բութանը ֆուտբոլի միջազգային մրցաշարերում և առանձին հանդիպումներում։ Կառավարվում է Բութանի ֆուտբոլի ֆեդերացիայի կողմից, որը Ասիայի ֆուտբոլի կոնֆեդերացիայի անդամ է։ Հավաքականն իր տնային խաղերն անցկացնում է Չանգլիմիտանգ մարզադաշտում։ Ըստ ՖԻՖԱ և ԷԼՕ դասակարգումներումների Բութանը միշտ եղել է աշխարհի ամենավատ կամ վատագույն հավաքականներից մեկը։ 2017 թվականի մարտի դրությամբ Բութանը հաղթել է ընդամենը 6 միջազգային խաղերում և ունի -263 գոլերի տարբերություն պաշտոնական խաղերում։ Բութանը երբեք չի մասնակցել Աշխարհի առաջնություններին կամ Ասիայի գավաթներին։
ՖԻՖԱ-ի դասակարգման աղյուսակում զբաղեցնում է 166-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Պաշտոնական կայքը
Բութանը FIFA.com-ում Archived 2016-06-02 at the Wayback Machine.
Բութանը soccerway.com կայքում
Մ. թ. ա. 15-րդ դար


== Դեպքեր ==
Ավարտվել է Խեթական Թագավորության թուլացման ժամանակաշրջանը և նա վերստին համախմբվում է Փոքր Ասիայի կենտրոնական ողջ տարածքում։
Դարի վերջին Խեթերը ժամանակավորապես իրենց են ենթարկել Հայասան, որտեղ իշխում էր Մարիաս թագավորը։
Բրախիդակտիլիա

Բրախիդակտիլիա (հին հունարեն՝ βραχύς— կարճ + δάκτυλος — մատ, հոմանիշ — կարճամատություն), ձեռքերի կամ ոտքերի զարգացման խախտում, մատների կարճացում։ Բրախիդակտիլիան հաճախ կարող է զուգակցվել սիմֆալանգիզմի և սինդակտիլիայի տարբեր ձևերի հետ։ Բրախիդակտիլիան ժառանգվում է աուտոսոմային դոմինանատ ձևով։


== Դասակարգում ==
A տիպի բրախիդակտիլիա — մատների միջին ֆալանգների կրճատում, ֆալանգների ճառագայթային կորություն, եղունգների թիթեղների դիսպլազիա։
B տիպի բրախիդակտիլիա — մատների միջին ֆալանգների երկարության նվազում, հեռակա ֆալանգների թերզարգացում։
C տիպի բրախիտակտիլիա  — երկրորդ և երրորդ մատների մոտակա և միջին ֆալանգների կրճատում։
D տեսակի բրախիտակտիլիա (բրախիմեգալոդակտիլիա) — ձեռքերի առաջին մատների կրճատում։
E տիպի բրախիտակտիլիա — դաստակի և ոտնաթաթի ոսկորների կրճատում։


== Բուժում ==
Վիրաբուժական (մատների տարանջատում և երկարացում)։
Բրախիդակտիլիան ընկալվում է որպես ձեռքի բնածին դեֆորմացիաներ, որն արտահայտվում է մատների կամ դաստակի ոսկորների ամբողջական կամ մասնակի կրճատմամբ։ Այսպիսով, բրախիդակտիլիայի հիմնական կլինիկական տարբերակներն են բրախիֆալանգիան (մատների կարճացում) և բրախիմետակարպիան (դաստակի կրճատում)։ Բրախիդակտիլիան հաճախ կարող է զուգակցվել սիմֆալանգիզմի (մատների կոշտություն և ձեռքի հոդերի անշարժություն) և սինդակտիլիայի տարբեր ձևերով՝ սիմբրախիֆալանգիզմ, բրախիսիմֆալանգիզմ և սինդակտիլիա։ Բուժումը միայն վիրաբուժական է։ Այն բաղկացած է մատների տարանջատումից և երկարացումից` լավագույն կոսմետիկ և ֆունկցիոնալ ազդեցություններին հասնելու համար։


== Նշումներ ==


== Հղումներ ==
Բրախիտակտիլիա— Բժշկական բառարան
Բրախիդակտիլիա(չաշխատող հղում)
Ալյոնուշկա

«Ալյոնուշկա», Վիկտոր Վասնեցովի նկարը, որը պահպանվում է Տրետյակովյան պատկերասրահում, Մոսկվայում։


== Պատմություն ==
Սյուժեի հիմքում ընկած է «Քույրիկ Ալյոնուշկայի և եղբայր Իվանուշկայի մասին» հեքիաթը։ Նկարի վրա աշխատանքները Վիկտոր Վասնեցովն սկսել է 1880 թվականին։ Սկզբում Վորյա գետի ափին, Ախտիրկա լճակի մոտ՝ Աբրամցևոյում բնանկարային էտյուդներ նկարեց։ Այդ ժամանակներից պահպանված երեք էտյուդներ կան։

		
		
Աշխատանքն ավարտվեց 1881 թվականի ձմռանը Մոսկվայում, որից հետո Վասնեցովը ուղարկեց այն շրջիկ ցուցադրության։ Քննադատ Ի.Է. Գրաբարը նկարն անվանեց ռուսական դպրոցի ամենալավ գործերից մեկը։ Ինքը Վասնեցովը այսպես է արտահայտվել իր նկարի մասին.

Սկզբնականում նկարը կոչվում էր «Խենթ Ալյոնուշկան»։ «Խենթ» այդ ժամանակ կոչում էին որբերին։

		
		
2013 թվականին Վիկտոր Վասնեցովի 165-ամյակի առթիվ Google որոնողական կայքը իր գլխավոր էջի լոգոտիպը փոխարինեց Ալյոնուշկայի դուդլով։ Հետին պլանի թփերում ընկերության անվանում էր գրված։


== Ծանոթագրություններ ==


== Արտաքին հղումներ ==
«С. Минаков, «Алёнушка. Васнецов»»։ Արխիվացված է օրիգինալից 2012-12-01-ին։ Վերցված է 2015-12-19 
«В поисках идеала»։ Արխիվացված է օրիգինալից 2009-03-23-ին։ Վերցված է 2015-12-19 
«Алёнушка»։ Արխիվացված է օրիգինալից 2009-03-23-ին։ Վերցված է 2015-12-19
Ենո Բորի

Ենո Բորի (հունգ.՝ Bory Jenő, նոյեմբերի 9, 1879(1879-11-09), Սեկաշֆեհերվար, Հունգարիայի թագավորություն, Ավստրո-Հունգարիա - դեկտեմբերի 20, 1959(1959-12-20), Սեկաշֆեհերվար, Հունգարիա), հունգարացի քանդակագործ և ճարտարապետ, մանկավարժ, պրոֆեսոր, նկարչության հունգարական թագավորական դպրոցի ռեկտոր։


== Կենսագրություն ==
Փականագործի որդի է։
Բորին սովորել է Բուդապեշտի համալսարանի ինժեներա-կառուցողական ֆակուլտետում։ 1903 թվականին ընդունվում է նկարչության հունգարական դպրոցի քանդակագործության բաժինը։ Ա. Շտրոբլի (քանդակագործություն) և Բ. Սեկայի (բնանկար) աշակերտն է։ Այնուհետև 2 տարվա ընթացքում ճանապարհորդել է Գերմանիայով և Իտալիայով, որտեղ ծանոթացել է մարմարից քանդակագործության արվեստին։ Այդ ժամանակ ծանոթանում է իր ապագա կնոջ ՝ Իլոնայի հետ (1885-1974), ով նույնպես նկարչուհի էր և Բ. Սեկայի աշակերտն էր։
Առաջին համաշխարհային պատերազմի ժամանակ զորակոչվել է բանակ և Սարաևոյում նշանակվել պաշտոնական զինվորական նկարիչ, ինչի համար պարգևատրվել է Ֆրանց-Իոսիֆի շքանշանով։
1911-1946 թվականներին նկարչության հունգարական թագավորական դպրոցի պրոֆեսոր է եղել, միաժամանակ՝ Իոսիֆի անվան թագավորական տեխնիկական համալսարանի դասավանդող (1921-1944 թվականներ)։
1943-1945 թվականներին եղել է Հունգարիայի համալսարանի կիրառական արվեստի ռեկտոր։


== Արվեստ ==
Բորին հուշարձանների, քանդակագործական և հուշարձանային համալիրների մի ամբողջ շարքի հեղինակ է։
1906-1944 թվականներին ստեղծել է ավելի քան 185 քանդակագործական արտադրանք՝ հիմնականում Սեկեշֆեհերվարում և Բուդապեշտում։ Մասնակցել է խմբակային ցուցադրությունների։ Ստացել է մի քանի պետական և միջազգային մրցանակներ։
Բորիի արվեստի գագաթնակետ է համարվում Սեկեշֆեհերվարի ամրոցը, որն անվանում են հավերժական սիրո ամրոց, քանի որ Ենո Բորին նվիրել է այս ստեղծագործությունը սիրելի կնոջը՝ Իլոնային։ Ամրոցի կառուցումը տևել է 40 տարի (1912-1959 թվականներ)։ Շինարարությունն ընթացել է անձամբ Ենո Բորիի և մի քանի օգնականների կողմից։
Բորիի ամրոցը Սեկեշֆեհերվարի միակ քանդակագործական տեսարժան վայրն է՝ ստեղծված 20-րդ դարում։ Կառույցը էկլեկտիկ ոճում է, սակայն միաժամանակ հարմոնիկ է։ Գտնվում է քաղաքի հյուսիս-արևելքում՝ կենտրոնից շատ հեռու։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Բորիի ամրոցի մասին Archived 2014-09-06 at the Wayback Machine.
Պֆորցեն

Պֆորցեն (գերմ.՝ Pforzen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 2124 մարդ (ըստ 2010 թվականի դեկտեմբերի 31-ի)։ Տարածքը կազմում է 23,69 կմ²։ Պաշտոնական կոդ՝ 09 7 77 158։


== Ծանոթագրություններ ==


== Արտաքին հղումներ ==
Պաշտոնական կայք
Սարաչոր

Սարաչոր, գյուղ Արևմտյան Հայաստանում, Բալուի գավառակում։
Գյուղի շրջակայքում կան արհեստական հողաբլուրներ։


== Բնակչություն ==
XX դարի սկզբին գյուղն ուներ 370 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ներքին Խնձորիկ

Խնձորիկ Ներքին, գյուղ Արևմտյան Հայաստանում, Էրզրումի վիլայեթի Թորթումի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սիմոն Կվամմ

Սիմոն Կվամմ (փետրվարի 18, 1975(1975-02-18), Սիլքեբորգ, Կենտրոնական Յուտլանդիա տարածաշրջան, Դանիա), դանիացի դերասան և երգիչ։ Ավելի հայտնի է որպես դանիական Nephew ռոք խմբի անդամ, որտեղ նա հանդես է եկել որպես խմբի վոկալիստ։
Խումբը ստեղծել է շատ երգեր, որոնք Դանիայում դարձել են հիթեր, օրինակ՝ Igen & Igen &, Superliga, En Wannabe Darth Vader և Movie Klip: Սիմոնը Olympia Århus København ֆուտբոլային ակումբի երկրպագու է։ Սիմոնը նաև հայտնի է դարձել նկարվելով դանիական Drengene fra Angora կոմեդի շոուում։ Սիմոնը հավատում է, որ նրա դերասանական շնորհը կօգնի նրան հանդես գալու տարբեր բեմերում։ Առաջին հերթին Սիմոնը իրեն համարում է երաժիշտ, և հետո արդեն դերասան։


== Սկավառակագրություն ==
Nephew խմբում

ՍինգլներWe Don't Need You Here
Superliga
Ordenspoliti
Movie Klip
En Wannabe Darth Vader
Worst/ Best Case Scenario
Byens Hotel
Igen & Igen &
Science Fiction Og Familien
Mexico Ligger I Spanien
Hospital feat. L.O.C.
Timbaland vs. Nephew: The Way I Are
Allein Alene(Allein Allein by Polarkreis 18): երգի ռեմիքս տարբերակը Nephew խմբի և Carsten Heller-ի կեղմից
007 Is Also Gonna Die
Va Fangool!
Sov for Satan Mand
Police Bells And Church Sirens
The Danish Way to Rock feat. VM LandsholdetԱլբոմներSwimming Time (2000)
USADSB (2004)
USADSB 10 x så live (2004)
Interkom Kom Ind (2006)
Roskilde 07.07.07 (2007)
Danmark/Denmark (2009)De Eneste To խմբում

ՍինգլներMorten (2010)
Jeg Har Ikke Lyst Til At Dø (2010)Ալբոմ «De Eneste To»De Eneste To (2010)


== Ծանոթագրություններ ==


== Արտաքին հղումներ ==
IMDB entry: [1]
Silkeborg library literary portal (in Danish): [2] Archived 2006-10-10 at the Wayback Machine.
Կոմոնդոր

Կոմոնդոր (հունգարական հովվաշուն), հովվաշների ցեղատեսակ։ Նրա չափսերը տեսողական առումով մեծանում են իր մորթու հաշվին։ Կոմոնդորը լավ հարմարեցված է հովվի աշխատանքին․ նրանից գիշատիչի հոտ չի գալիս և իր մորթու շնորհիվ կարողանում է թաքնվել ոչխարների հոտի մեջ։
Կոմոնդորները ունեն թեթև ոսկորներ, այդ պատճառով բավականին թեթև է իր չափերի այլ շներից։


== Արտաքինը ==

Կոմոնդորը համարվում է ամենախոշոր շներից աշխարհում, վզակոթի երկարությունը արուների մոտ կազմում է 80 սմ, իսկ երկար սպիտակ մորթին դարձնում է շանը ավելի զանգվածային և տպավորիչ։
Երիտասարդ տարիքում (մինչև երկուտարեկան) կոմոնդորի բուրդը դեռ պարանների հյուսված չէ։ Սկզբում այն փափուկ է և ալիքավոր, տարիքի ընթացքում դառնում է գանգուր, և հետո նոր առաջանում են հյուսված պարանները։ Հունգարական հովվաշան մորթին աճում է ամբողջ կյանքի ընթացքում և ծերության ժամանակ հասնում է գետնին։ Այդ տարիքում նրա մորթին կշռում է յոթ կիլոգրամ և կազմված է 2000 հյուսված պարաններից։
Կոմոնդորները նախաբուրդ չունեն, միայն աղվամազ, որը թափվում է երկու տարին մեկ։


== Կոմոնդորները աշխարհում ==


=== Հունգարիա ===
Կոմոնդորների համաշխարհային տարածումը սկսվել է հունգարական «KARCAGPUSZTAI» կենդանուց և իր տիրոջից՝ Յոզեֆ Բուկովսկիից։ Նա պահել է շատ առողջ և գեղեցիկ շներ, և նրա շնորհիվ հունգարական հովվաշունը տարածվել է ամբողջ Եվրոպայում։ 1994 թվականին Յոզեֆը մահացել է։ Հիմա նրա գործը շարունակում է նրա աղջիկը։


=== Ամերիկա ===
Երկրորդ Համաշխարհային պատերազմի ավարտից հետո հուգարական հովվաշները գրեթե ոչնչացման եզրին էին, և Ամերիկան օգնեց Հուգարիային վերականգնել տեսակը, և նույնիսկ հայտնվեց իրենց՝ կոմոնդորի ամերիկական տեսակը։


=== Ռուսաստան ===
Ռուսաստանում այս ցեղատեսակով շատ լուրջ են զբաղվում։ Այս կենդանիներին պահում են Մոսկվայում, Դոնի Ռոստովում, Նիժնի Տագիլում և այլ քաղաքներում։ Ընդհանուր առմամբ այս շների թիվը Ռուսաստանում 500 է։


== Արտաքին հղումներ ==
կոմոնդոր ցեղատեսակ Archived 2008-04-03 at the Wayback Machine.
կոմոնդորի նկարներ


== Գրականություն ==
Pal Sarkany, Imre Ocsag «DOGS of Hungari», Corvina Press.
«Kutya» ամսագիր № 09/1999.
Ջոյ Լեվի «Կոմոնդոր».
Ամսագիր «Ընկեր» շների սիրահարների համար, № հուլիս 7, 2003 թվական
Ամսագիր «Ընկեր» շների սիրահարների համար, № հունիսի 6 2004 թվական
Ամսագիր «Ընկեր» շների սիրահարների համար, № սեպտեմբերի 9, 2005 թվական
Ամմսագիր «Komondor News MASKC» № 2 2006 թվական.
Ամսագիր «Շների աշխարհ» 2006 թվականի հունիս
Ջուլիետա Մեյ «Ամեն ինչ շների հայտնի ցեղատեսակների մասին»
Նայմանովա — Գումպալ «Շների ցեղատեսակների ատլաս»
Ռոլֆ Ապիցշ

Ռոլֆ Ապիցշ (գերմ.՝ Rolf Apitzsch, 1943, Համբուրգ, Նացիստական Գերմանիա), գերմանացի սիրողական աստղագետ, գիսաստղերի և աստերոիդների հայտնաբերող,


== Կենսագրություն ==
Աշխատում է Վիլդբերգի աստղադիտարանում (IAU-Code 198), որը գտնվում է Գերմանիայի Վիլդբերգ քաղաքի մոտ։ Նա սկսել է լրջորեն զբաղվել աստղագիտությամբ թոշակի անցնելուց հետո՝ 1999 թվականից։
Ի նշան նրա արժանիքների՝ աստերոիդներից մեկին տրվել է իր անունը (29214) Ապիցշ։


== Հայտնագործություններ ==
2004-2013 թվականներին նա հայտնաբերել է ընդհանուր առմամբ 79 աստերոիդ։


== Տես նաև ==
Միգել Իցիգսոն
Միխալ Կոչեր


== Ծանոթագրություններ ==


== Արտաքին հղումներ ==
Il sito dell'osservatorio Wildberg. Ռոլֆ Ապիցշի տեղեկատվական թերթիկը հասանելի է "Who we are/References" բաժնում։
Փոքր Արգիճի

Փոքր Արգիճի, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների ծայր արևմտյան մասի հյուսիսային լանջերից և Լեռնակերտ գյուղից 8 կմ հարավ ձախից միախառնվում Գայլաձոր գետին։ Երկարությունը՝ 16 կմ։


== Ծանոթագրություններ ==
Օգոստոսի 27

Օգոստոսի 27, տարվա 239-րդ (նահանջ տարիներին՝ 240-րդ) օրն է։

Տարվա ավարտին մնում է 126 օր։


== Դեպքեր ==

1911 - Մոսկվայում հիմնադրվեց ԲԿՄԱ ֆուտբոլային ակումբը։
1955 - Մեծ Բրիտանիայում լույս տեսավ Գինեսի ռեկորդների գրքի առաջին օրինակը
1982՝ հայ զինյալները Կանադայի Օտտավա քաղաքում սպանում են թուրք ռազմական դիվանագետ Աթիլա Ալթըքաթին
1991 - Մոլդովան հայտարարեց իր անկախությունը Սովետական Միությունից
2000 - Մոսկվայում գտնվող Օստանկինոյի աշտարակում ծագած հրդեհի զոհ է դառնում երեք մարդ
2003՝ վերջին 60 հազար տարիների ընթացքում Մարս մոլորակն անցնում է Երկրից ամենամոտ՝ 55 758 005 կմ հեռավորության վրա


=== Պատերազմներ ===
1896 - Անգլա-զանզիբարյան՝
ըստ Գինեսի ռեկորդների գրքի պատմության մեջ ամենակարճատևն է՝ 38 րոպե
1916 - Առաջին համաշխարհային՝
Ռումինիան պատերազմ է հայտարարում Ավստրա-Հունգարիային
1922 - Հույն-թուրքական՝
թուրքերի զորքը հույներից գրավում է Էգեյան Աֆյոն-Կարահիսար քաղաքը


== Ծնունդներ ==

1770 - Գեորգ Վիլհելմ Ֆրիդրիխ Հեգել գերմանացի փիլիսոփա
1856 - Իվան Ֆրանկո ուկրաինացի բանաստեղծ, տնտեսագետ, ազգագրագետ
1871 - Թեոդոր Դրայզեր ամերիկացի վիպասան և լրագրող
1875 - Մախլուտո զորավար
1884 - Ալեքսանդրե Աբաշելի, վրացի բանաստեղծ (մ. 1954)
1896 - Ֆաինա Ռանևսկայա, դերասանուհի
1906 - Էդ Գեյն ամերիկացի մարդասպան և դիեր գողացող
1908 - Լինդոն Բ. Ջոնսոն Միացյալ Նահանգների 36-րդ նախագահը
1909 - Մորա Վալվերդե, կոմունիստական շարժման գործիչ
1910 - Մայր Թերեզա կաթոլիկ վանուհի
1930 - Վիկտոր Աբալակին, ռուս աստղագետ։
1941 - Սեզարիա Էվորա երգչուհի (մ. 2011)
1945 - Մայմու Բերգ Maimu Berg էստոնացի կին գրող և քաղաքական գործիչ
1954 - Ալեքսանդրե Աբաշելի ალექსანდრე აბაშელი վրացի ֆանտաստ գրող
Արցախի պատերազմի մասնակիցներ՝
1962 - Զագլիկում Մարտակերտի շրջան Սուրեն Անտոնյան (զ. 1994)
1967 - Բերդաշենում Անդրանիկ Մարգարյան (զ. 1994)
1969 - Մարտակերտում Վաչագան Ավագիմյան (զ. 1992)
1956 - Կոնստանտին Օրբելյան Կրտսեր, ռուսաստանցի դիրիժոր
1972 - Գրեյթ Քալի Dalip Singh Rana հնդիկ ըմբիշ
1981 - Մակսուել Կաբելինո Անդրադե Maxwell Cabellino Andrade բրազիլացի ֆուտբոլիստ
1984 - Սալլի Մունտարի Sulley Muntary գանացի ֆուտբոլիստ
1988 - Դօրիան ժամանակակից արձակագիր, բլոգեր


== Մահեր ==
1576 - «Վերածննդի» դարաշրջանի իտալացի նկարիչ Տիցիան
1963 - Դյու Բոյս Դյուբուա, ամերիկացի գրող, պատմաբան, սոցիոլոգ
1965 - ֆրանսիացի ճարտարապետ Լե Կորբյուզիե
1967՝ մենեջեր Բրայան Էփսթեյն
1974՝ նկարիչ Եփրեմ Սավայան
1975՝ պետական և կուսակցական աշխատող Պարգև Ղազարյան
1991՝ ռուս ռոք երաժիշտ Մայկ Նաումենկո
Արցախի պատերազմում զոհված մարտիկներ՝
Վանյա Ավագիմյան
1994՝ քանդակագործ Դերենիկ Դանիելյան
1996՝ բանաստեղծ Վիկտոր Հովսեփյան
2007 - Մարկոս Գրիգորյան, ամերիկահայ նկարիչ, գորգագետ, հողարվեստի ուղղության հիմնադիր
2011՝ սովետական և ռուս դերասանուհի Իա Սավվինա


== Տոներ ==
Մոլդովա՝ Անկախության օր


== Ծանոթագրություններ ==
Սան Դամիանո դ’Աստի

Սան Դամիանո դ’Աստի (իտալերեն՝ San Damiano d'Asti)՝ կոմունա Իտալիայի Պիեմոնտ մարզի Աստի գավառում։
Բնակչությունը կազմում է 8329 մարդ (2008 թ.)։ Բնակչության խտությունը՝ 173 մարդ/կմ²։ Տարածքը կազմում է 48 կմ²։ Փոստային ինդեքս՝ 14015։ Հեռախոսային կոդ՝ 0141։
Բնակավայրի հովանավորն է Սան Ռոկկոն։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս՝ 0141 975056
Էլ. փոստ՝ segreteria@comunesandamianodasti.it
Պաշտոնական կայք՝ http://www.comunesandamianodasti.it/ Archived 2010-01-11 at the Wayback Machine.


== Արտաքին հղումներ ==
http://www.comunesandamianodasti.it/ Archived 2010-01-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(2640) Հոլստրյոմ

(2640) Հոլստրյոմ (անգլ.՝ Hallstrom), աստերոիդ աստերոիդների հիմնական գոտում։ Հայտնաբերվել է 1941 թվականի մարտի 18-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,397476 ա. մ., առավելագույնը մոտենում է 2,1827 ա. մ. հեռավորության վրա և հեռանում 2,6123 ա. մ.։ Արեգակի շուրջ մեկ ամբողջական պտույտ է կատարում 1355,91 երկրային օրվա ընթացքում, իր ուղեծրով շարժվելով միջինում 0,265505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,65° անկյուն։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2640) Հոլստրյոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կայան (այլ կիրառումներ)

Կայան կարող է վերաբերել՝

Կայան՝ բերդ Հայաստանի Հանրապետության Լոռու մարզի Հաղպատ գյուղում,
Կայան՝ գյուղ Հայաստանի Հանրապետության Տավուշի մարզի հյուսիս-արևելքում,
Կայան (կամ Կայեն)՝ գավառ Հայաստանում 12-13-րդ դարերում,
Կայան՝ իջևանատուն միջնադարյան Կիլիկիայում,
Կայան՝ մինչև 1967 թվականը Իջևանի շրջանում ավան, ինչպես նաև՝ բերդ,
Կայան՝ միջնադարյան իջևանատուն Դաշտային Կիլիկիայում։
Սան Պեդրո դե Ատակամա

Սան Պեդրո դե Ատակամա (իսպ.՝ San Pedro de Atacama), ավան Չիլիում։ Համանուն կոմունայի վարչական կենտրոն։ Ավանի բնակչությունը կազմում է 1938 մարդ (2002)։ Գյուղը և կոմունան մտնում են Էլ Լոա նահանգի և Անտոֆագաստա շրջանի կազմի մեջ։
Կոմունայի տարածքը կազմում  է 23 935 կմ²։ Բնակչության թիվը՝ 10 996 մարդ (2017)։ Բնակչության խտությունը՝ 0,46 մարդ/կմ²։


== Տեղադրություն ==
Գյուղը գտնվում է շրջանի վարչական կենտրոն Անտոֆագաստա քաղաքից 238 կմ հյուսիս-արևելք։
Կոմունայի սահմանակցում են․

հյուսիսում՝ Պոտոսի դեպարտամենտը (Բոլիվիա)
արևելքում և հարավ-արևելքում՝ Խուխույ նահանգը (Արգենտինա)
հարավ -արևմուտքում՝ Անտոֆագաստա կոմունան
արեւմուտքում՝ Սիերա Գորդա կոմունան
հյուսիս-արևմուտքում՝ Կալամա կոմունան


== Տեսարժան վայրեր ==
Սան-Պեդրո-դե-Ատակամա կոմունան ներառում է համանուն Ատակամա անապատը։ Հայտնի հսկա լիճը, որը թաքնված է աղի հաստ շերտի տակ, Չիլիի ամենամեծ աղի դաշտի՝ Սալար դե Ատակամայի զգալի մասն է։ Այս տարածքում կարելի է հանդիպել ֆլամինգոյի 4 տեսակի, որոնք բնաակվում են Չախայի ծովածոցում։ Գյուղից դեպի արևմուտք՝ Կորդիլերա դե լա Սալ լեռան վրա, գտնվում է Լուսնի գեղատեսիլ հովիտը՝ Վալե դե լա Լունան։
Տեսարժան վայրերից առավել հայտնի է 17-րդ դարի Սան Պեդրո քաղաքի սպիտակ եկեղեցին։ Այն բաց է զբոսաշրջիկների համար։ Քաղաքի տները կառուցված են տեղական տեղական «ադոբա » տեսակի սպիտակ քարից։ Քաղաքի հյուսիսային մասում է գտնվում Պուկարա դե Կիտոր հնագույն բնակավայրը և ամրոցը։ Քաղաքից 6 կմ դեպի հարավ գտնվում է Չիլիի հյուսիսային ամենահին հնագիտական ​​վայրերից մեկը՝ Թուլորը։
Զբոսաշրջիկների շրջանում լայն տարածում ունի հասուն չիլիի չորացրած տեսակը։


== Ժողովրդագրություն ==
Կոմունայի բնակչության թիվն ըստ Ազգային վիճագրական ինստիտուտի (INE) տվյալների (2012)։ 


== Կարևորագույն բնակավայրեր ==


== Մշակույթի մեջ ==
Ուկրաինացի գրող Մաքս Կիդրուկի «Բոտ» տեխնոթրիլլերում կարելի է հանդիպել տեսարաններ այս քաղաքից։

		
		
		


== Ծանոթագրություններ ==


== Արտաքին հղումներ ==
«Официальный сайт коммуны»։ Արխիվացված է օրիգինալից 2021-03-01-ին։ Վերցված է 2022-01-24  
Коммуна Сан-Педро-де-Атакама (citypopulation.de)
Սիլիկատային բետոն

Սիլիկատային բետոն՝ բետոն, ստացվում է ավտոկլավներում կրասիլիցիումահողային կապակցանյութի, անօրգանական լցանյութի (սովորաբար ավազի) և ջրի խառնուրդի ջերմախոնավային մշակմամբ։ Սեղմման նկատմամբ սիլիկատային բետոնի ամրությունը մինչև 50 Մպա է, միջին (ըստ ծավալի) խտությունը՝ 1800—2200 կգ/մ3։ Օգտագործվում է որմնաբլոկների և պանելների, վերնածածկերի ու երկաթբետոնե կոնստրուկցիաների և շինվածքների այլ տարրերի պատրաստման համար։ Սիլիկատային բետոնը հատկություններով մոտ է պորտլանդցեմենտով պատրաստված բետոնին։
Ֆորմիա

Ֆորմիա (իտալ.` Formia), կոմունա Իտալիայում, գտնվում է Լացիո մարզի Լատինա գավառում։ 
Բնակչությունը` 36842 մարդ (2005), բնակչության խտությունը՝ 505 մարդ/կմ², տարածքը՝ 73 կմ², փոստային ինդեքսը՝ 04023, հեռախոսային կոդը՝ 0771։
Քաղաքի կարգավորման հովանավորը Սուրբ Հովհաննես Մկրտիչն է։


== Քույր քաղաքներ ==
 Ֆերրարան
 Ֆլյորին լե Աուբրաիս, 2004
 Գրասանիսա
 Հանինգե
 Սանտերմանո ին Սոլլե
Նեապոլ, 1989


== Արտաքին հղումներ ==
Պաշտոնական էջ


== Պատկերասրահ ==

		
		
		


== Ծանոթագրություններ ==
Նիկոլայ Կուռնակով

Կուռնակով Նիկոլայ Աեմյոնովիչ (նոյեմբերի 24 (դեկտեմբերի 6), 1860, Nolinsk, Վյատկայի գավառ, Ռուսական կայսրություն - մարտի 19, 1941(1941-03-19), Barvikha), խորհրդային ֆիզքիմիկոս, ֆիզքիմիական վերլուծության հիմնադիր, ակադեմիկոս (1913 թ.)։
Կուռնակովի աշխատանքները վերաբերում են լուծույթների, համաձուլվածքների, կոմպլեքս միացությունների տեսությանը։ Կուռնակովը ցույց է տվել, որ քիմիական միացությունների բաղադրությունները կարող են լինել և՝ հաստատուն, և՝ փոփոխական (տես Դալթոնիդներ, Բերթոլիդներ)։ Լենինյան (1928 թ.) և պետական (1941 թ.) մրցանակների դափնեկիր է։
Թեսը Դ’Էրբերվիլների տոհմից

«Թեսը Դ’Էրբերվիլների տոհմից» (անգլ.՝ Tess of the D'Urbervilles), դրամատիկ մինի-սերիալ, ոչ բաղկացած է 4 սերիայից։ Ցուցադրվել  է 2008 թվականին՝ Մեծ Բրիտանիայի BBC հեռուստաալիքով։ Նկարահանվել է անգլիացի վիպագիր, բանաստեղծ Թոմաս Հարդիի համանուն վեպի հիման վրա, որը լույս է տեսել 1891 թվականին։
Վեպը պատմում է գավառական Թես Դարբեյֆիլդ անունով մի աղջկա մասին, ում կյանքը փոխվեց, երբ իր հայրը տեղեկացավ, որ նրանք արքայական ընտանիք Դ’Էրբերվիլների հեռու ազգականներն են։
Հեռուստասերիալում նկարահանվել են Ջեմմա Արթենթոնը՝ Թես Դարբերգիլդի դերում, Էդի Ռեդմեյնը՝ Էնջլ Քլերի դերում և Հանս Մեթիսոնը՝ Ալեքս Դ’Էրբերվիլի դերում։
Այս հեռուստասերիալը վեպի երկրորդ էկրանավորումն է։ Առաջինը թողարկվել է 1979 թվականին, ուներ «Թես» անվանումը, 2008 թվականին հաջորդում է հետևյալ էկրանավորումը, իսկ 2011 թվականին թողարկվում է ևս մեկը՝ «Գեղեցկուհին ետնախորշից» անվանումով։


== Սյուժե ==
Հեռուստասերիալի գործողությունները տեղի է ունենում անգլիական մի գավառում XIX դարում։ Ըստ սյուժեի, Բլեքմոր հովտում ապրում է Դարբերֆիլդների ընտանիքը, որի ղեկավարը հանդիսանում էր Ջեքը, ով պատահաբար իմանում է, որ իր ընտանիքը հանդիսանում է ազնվական ԴԷրբերվիլների տոհմի «մնացորդը»։ Ջեքը թողնում է իր աշխատանքը և ամբողջ ժամանակը անցկացնում է գինետներում։ Ընտանիքի հենարանը դառնում է Թես Դարբերֆիլդը՝ Ջեքի ավագ աղջիկը։ Աղջկան հեշտ կյանքը բաժին չի հասնում և նա շատ մեծ դժվարությունների միջով է անցնում։


== Դերերում ==
Ջեմմա Արթերթոն — Թես Դարբեյֆիլդ
Էդի Ռեդմեյն — Էնջլ Քլեր
Հանս Մեթիսոն — Ալեք ԴԷրբերվիլ
Իան Փալսթոն-Դևիս - Ջոն Դարբեյֆիլդ


== Արտաքին հղումներ ==
Robert Hanks (2008-09-15)։ «The Weekend’s TV: Tess of the D’Urbervilles»։ The Independent։ Վերցված է 2014-02-20 
Euan Ferguson (2008-09-21)։ «Things her mother never told her»։ The Observer։ Վերցված է 2014-02-20 
Brian Lowry (2008-12-30)։ «Review: ‘Tess of the D’Urbervilles’»։ Variety։ Վերցված է 2014-02-20 
David Wiegand (2009-01-02)։ «TV review: PBS' 'Tess of the D'Urbervilles'»։ San Francisco Chronicle։ Վերցված է 2014-02-20 
Mary McNamara (2009-01-03)։ «Tess of the D'Urbervilles»։ Los Angeles Times։ Վերցված է 2014-02-20
Ազգային Մատենադարան

«Ազգային Մատենադարան», Վիեննայի Մխիթարյան միաբանության հայագիտական հրատարակությունների մատենաշար։ Լույս է տեսնում 1890 թվականից։ «Ազգային Մատենադարանը» ընդգրկում է հայագիտության ամենատարբեր բնագավառների վերաբերյալ արժեքավոր ուսումնասիրություններ և փաստական հարուստ նյութեր։


== Հրատարակված աշխատություններ ==
Հրատարակված աշխատությունները մեծ մասամբ նախապես տպագրվել են «Հանդես ամսօրյա»-ում։ «Ազգային մատենադարան»-ի հատորները թվահամարված են հայերեն այբուբենով։
«Ազգային մատենադառանը»-ի 211-րդ հատորը լույս է տեսել 1970 թվականին։ Բացի Վիեննայի Մխիթարյաններից (Հ. Տաշյան, Գ. Մենեվիշյան, Ղ. Հովնանյան, Գ. Գալեմքյարյան, Ն. Ակինյան, Հ. Ոսկյան և ուրիշներ) «Ազգային մատենադարանը»-ին մասնակցել են հայ և օտարազգի բազմաթիվ այլ գիտնականներ (Գ. Խալաթյան, Ն. Ադոնց, Բ. Կյուլեսերյան, Ա. Սարուխան, Գ. Տեր-Մկրտչյան, Հ. Աճառյան, Խ. Սամվելյան, Հ. Մանանդյան, Թ. Ավդալբեգյան, Ն. Մառ, Ա. Կարիեր, Հ. Հյուբշման, Հ. Մարկվարտ, Հ. Գելցեր, Հ. Պեդերսըն և ուրիշներ)։